CELEX: 32006D0084
Language: hu
Date: 2006-02-06 00:00:00
Title: 2006/84/EK: A Bizottság határozata ( 2006. február 6. ) a harmadik országokból érkező növények és növényi termékek növény-egészségügyi ellenőrzésének infrastrukturális megerősítésére kidolgozott programjaik fedezésére Németország és Portugália számára nyújtandó közösségi pénzügyi hozzájárulásról  (az értesítés a C(2006) 238. számú dokumentummal történt)

11.2.2006   
            
            
               HU
            
            
               Az Európai Unió Hivatalos Lapja
            
            
               L 40/21
            
         
      A BIZOTTSÁG HATÁROZATA
   
   (2006. február 6.)
   a harmadik országokból érkező növények és növényi termékek növény-egészségügyi ellenőrzésének infrastrukturális megerősítésére kidolgozott programjaik fedezésére Németország és Portugália számára nyújtandó közösségi pénzügyi hozzájárulásról
   (az értesítés a C(2006) 238. számú dokumentummal történt)
   (Csak a német és a portugál nyelvű szöveg hiteles)
   (2006/84/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 13c. cikke (5) bekezdésének hatodik albekezdésére,
   mivel:
   
               (1)
            
            
               A 2000/29/EK irányelv lehetővé teszi közösségi pénzügyi hozzájárulás odaítélését a tagállamok számára a harmadik országokból érkező növények és növényi termékek növény-egészségügyi ellenőrzésének infrastrukturális megerősítése céljából.
            
         
               (2)
            
            
               Németország és Portugália programot dolgozott ki a harmadik országokból érkező növények és növényi termékek növény-egészségügyi ellenőrzésére szolgáló infrastruktúrája megerősítésére. A harmadik országokból érkező növények és növényi termékek növény-egészségügyi ellenőrzésének infrastrukturális megerősítése céljából a tagállamok számára nyújtott közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról szóló 2002. június 11-i 998/2002/EK bizottsági rendeletnek (2) megfelelően kérték programjaikra a közösségi pénzügyi hozzájárulás odaítélését a 2006. évre vonatkozóan.
            
         
               (3)
            
            
               A Németország és Portugália által rendelkezésre bocsátott részletes információk lehetővé tették, hogy a Bizottság mélyrehatóan és mindenre kiterjedően elemezze a helyzetet. A Bizottság összeállította a támogatható ellenőrzésipont-megerősítési programok jegyzékét, amelyben tételesen felsorolta a közösségi pénzügyi támogatás programonként javasolt összegét. Az információkat a Növény-egészségügyi Állandó Bizottság is megvizsgálta.
            
         
               (4)
            
            
               A jóváhagyás céljából a jegyzéken szereplő valamennyi programot egyedileg értékelték. A Bizottság arra a következtetésre jutott, hogy a 2000/29/EK irányelvben és a 998/2002/EK rendeletben a közösségi pénzügyi hozzájárulás odaítélésére előírt feltételek és követelmények teljesülnek.
            
         
               (5)
            
            
               Ennek megfelelően oda kell ítélni Németország és Portugália számára a programjaik alapján 2006 folyamán felmerülő kiadások fedezésére szolgáló közösségi pénzügyi hozzájárulást.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A Bizottság jóváhagyja Németország számára az általa kidolgozott ellenőrzésipont-megerősítési program alapján 2006 folyamán felmerülő kiadásai fedezésére szolgáló közösségi pénzügyi hozzájárulás odaítélését.
   (2)   A Bizottság jóváhagyja Portugália számára az általa kidolgozott ellenőrzésipont-megerősítési program alapján 2006 folyamán felmerülő kiadásai fedezésére szolgáló közösségi pénzügyi hozzájárulás odaítélését.
   2. cikk
   (1)   Az 1. cikk szerinti közösségi pénzügyi hozzájárulás teljes összege 45 625 EUR.
   (2)   A közösségi pénzügyi hozzájárulás lehetséges legnagyobb összege tagállamonként a következő:
   
               a)
            
            
               22 025 EUR: Németország;
            
         
               b)
            
            
               23 600 EUR: Portugália.
            
         (3)   A közösségi pénzügyi hozzájárulás ellenőrzésipont-megerősítési programonkénti lehetséges legnagyobb összegét e határozat melléklete tartalmazza.
   3. cikk
   A mellékletben megállapított közösségi pénzügyi hozzájárulás csak akkor fizethető ki az egyes programokra, amikor:
   
               a)
            
            
               az érintett tagállam benyújtotta a Bizottságnak a programban felsorolt berendezések és/vagy létesítmények beszerzését és/vagy fejlesztését bizonyító megfelelő dokumentumokat, valamint
            
         
               b)
            
            
               az érintett tagállam a 998/2002/EK rendelet 3. cikkében meghatározott szabályoknak megfelelően benyújtotta a Bizottságnak a közösségi pénzügyi hozzájárulás kifizetésére vonatkozó kérelmet.
            
         4. cikk
   Ennek a határozatnak a Németországi Szövetségi Köztársaság és a Portugál Köztársaság a címzettje.
   
      Kelt Brüsszelben, 2006. február 6-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb a 2005/77/EK bizottsági irányelvvel (HL L 296., 2005.11.12., 17. o.) módosított irányelv.
   
      (2)  HL L 152., 2002.6.12., 16. o. A rendelet eredetileg a 997/2002/EK szám alatt jelent meg, amelyet később helyesbítettek (HL L 153., 2002.6.13., 18. o.).
   
      MELLÉKLET
      AZ ELLENŐRZŐ PONTOK MEGERŐSÍTÉSÉT SZOLGÁLÓ PROGRAMOK
      A programok és az ezekre 2006-ban kifizetendő közösségi pénzügyi hozzájárulás
      
                  (EUR)
               
            
                  Tagállam
               
               
                  Az ellenőrző pont neve
                  (közigazgatási egység, név)
               
               
                  Támogatható költségek
               
               
                  Lehetséges legnagyobb közösségi pénzügyi hozzájárulás
               
            
                  Németország
               
               
                  Hessen, Frankfurt Flughafen, 7.2. ellenőrző pont
               
               
                  17 600
               
               
                  8 800
               
            
                  Hessen, Gießen ZA Kassel, 7.3. ellenőrző pont
               
               
                  2 300
               
               
                  1 150
               
            
                  Mecklenburg-Vorpommern, Rostock, 8.2. és 8.3. ellenőrző pontok
               
               
                  520
               
               
                  260
               
            
                  Mecklenburg-Vorpommern, Wismar, 8.4. ellenőrző pont
               
               
                  520
               
               
                  260
               
            
                  Mecklenburg-Vorpommern, Sassnitz-Mukran, 8.5. és 8.6. ellenőrző pontok
               
               
                  520
               
               
                  260
               
            
                  Niedersachsen, ZA Wilhelmshaven, 9.5. ellenőrző pont
               
               
                  460
               
               
                  230
               
            
                  Saarland, ZA Flughafen Saarbrücken és ZA Im Hauptgüterbahnhof, 12.1. és 12.2. ellenőrző pont
               
               
                  500
               
               
                  250
               
            
                  Schleswig-Holstein, Einlassstelle Kiel, 15.3-től 15.6-ig terjedő ellenőrző pontok
               
               
                  5 050
               
               
                  2 525
               
            
                  Thüringen, Erfurt-Kühnhausen, 16.1. ellenőrző pont
               
               
                  16 580
               
               
                  8 290
               
            
                  Portugália
               
               
                  Porto (repülőtér)
               
               
                  3 820
               
               
                  1 910
               
            
                  Leixões (kikötő)
               
               
                  5 620
               
               
                  2 810
               
            
                  Aveiro (kikötő)
               
               
                  5 620
               
               
                  2 810
               
            
                  Lisboa (repülőtér)
               
               
                  3 820
               
               
                  1 910
               
            
                  Lisboa (kikötő)
               
               
                  5 620
               
               
                  2 810
               
            
                  Setúbal (kikötő)
               
               
                  5 620
               
               
                  2 810
               
            
                  Sines (kikötő)
               
               
                  5 620
               
               
                  2 810
               
            
                  Faro (repülőtér)
               
               
                  3 820
               
               
                  1 910
               
            
                  Ponta Delgada (repülőtér)
               
               
                  3 820
               
               
                  1 910
               
            
                  Funchal (repülőtér)
               
               
                  3 820
               
               
                  1 910
               
            
                  Teljes közösségi pénzügyi hozzájárulás
               
               
                  45 625